## VÝZVA NA PREDKLADANIE PONÚK (ďalej len „Výzva“)

realizovaná postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

Predmet zákazky:

**„Oprava podvesného žeriavu PSV2 a žeriavovej dráhy 3,2t ev.  č. Z-0020**“

1. **Identifikácia verejného obstarávateľa**
	1. **Názov:** Spojená škola

**IČO:** 37 956 205

**Sídlo:** Štúrova 848, 962 12 Detva

**Štatutárny orgán:** Ing. Ján Melich, riaditeľ SŠ

**Typ verejného obstarávateľa:** organizácia v zriaďovateľskej pôsobnosti podľa §7 ods. 1 písm.d)

**Kontaktná osoba vo veciach technických:** Ing. Miroslava Forgáčová, t.č.: 045/545 54 94; mail: sss.ekonom@gmail.com; riaditel@sssdetva.edu.sk

* 1. V prípade tohto verejného obstarávania poskytuje verejnému obstarávateľovi podporné činnosti vo verejnom obstarávaní centrálna obstarávacia organizácia v zmysle § 15 ods. 2 písm.  a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“):

**Názov:** Banskobystrický samosprávny kraj

**IČO:** 37 828 100

**Sídlo:** Námestie SNP 23, 974 01 Banská Bystrica

**Kontaktná osoba vo veciach procesu verejného obstarávania:** Ing. Monika Debnárová – odborná referentka pre verejné obstarávanie, monika.debnarova@bbsk.sk, +421(48)432 51 33

# Predmet zákazky

* 1. Predmetom zákazky je oprava podvesného žeriavu PSV2 v budove dielní praktického vyučovania Spojenej školy v Detve. Podrobný popis prác súvisiacich s opravou je uvedený v prílohe č. 1 – Opis predmetu zákazky tejto Výzvy.

# CPV kód

* 1. Hlavný predmet: 50100000-6 Opravy, údržba a súvisiace služby pre vozidlá a príbudzné vybavenie

# Miesto dodania predmetu zákazky

* 1. Miestom plnenia predmetu zmluvy sú dielne praktického vyučovania, Štúrova 1278, Spojenej školy v Detve.

# Typ zmluvy

* 1. Zmluva o poskytnutí služieb.

# Predpokladaná hodnota zákazky

* 1. 27 550,00 € bez DPH.

# Lehota na dodanie premetu zákazky

* 1. Do 60 dní odo dňa nadobudnutia účinnosti zmluvy.

# Obhliadka predmetu zákazky

* 1. Obhliadka predmetu zákazky nie je požadovaná.

# Podmienky predkladania ponúk

* 1. Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.

* 1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Predkladanie ponúk je umožnené iba autentifikovaným uchádzačom. Autentifikáciu je možné urobiť dvoma spôsobmi:
* v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.
* alebo počkaním na autorizačný kód, ktorý bude poslaný na adresu sídla firmy uchádzača v listovej podobe formou doporučenej pošty. Lehota na tento úkon sú 3 pracovné dni a je potrebné s touto lehotou počítať pri vkladaní ponuky.
	1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	2. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf) tak, ako je uvedené v bode 11 tejto Výzvy **a vyplnenie celkovej ceny za predmet zákazky, uvedenej v elektronickom formulári**. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.

* 1. Uchádzačom navrhovaná celková cena za dodanie požadovaného predmetu zákazky, uvedená v ponuke uchádzača, bude vyjadrená v EUR s presnosťou na dve desatinné miesta a vložená do systému JOSEPHINE v tejto štruktúre:
* celková cena za predmet zákazky v EUR bez DPH,
* DPH v EUR,
* celková cena za predmet zákazky v EUR s DPH.
	1. V prípade, že uchádzač predloží listinnú ponuku, verejný obstarávateľ na ňu nebude prihliadať.

* 1. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
	2. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
	3. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.
1. **Podmienky účasti**
	1. Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. e) ZVO. Pre splnenie predmetnej podmienky účasti sa vyžaduje predloženie dokladu uvedeného v § 32 ods. 2 písm. e) – doklad o oprávnení poskytovať službu, ktorý zodpovedá predmetu zákazky. Pre účely tejto zákazky bude postačujúce, ak uchádzač predloží kópiu predmetného dokumentu, resp. internetový odkaz na register (ORSR/ŽRSR a pod.).

# Obsah ponuky

* 1. Ponuka musí obsahovať:
* titulný list, v ktorom musí byť uvedené meno a priezvisko kontaktnej osoby, telefónny kontakt a emailová adresa, prostredníctvom ktorej bude môcť verejný obstarávateľ s uchádzačom komunikovať, obchodné meno uchádzača a označenie súťaže,
* dokumenty, ktorými uchádzač alebo skupina uchádzačov preukazuje splnenie podmienok účasti týkajúcich sa osobného postavenia podľa bodu 10.1 Výzvy,
* návrh na plnenie kritérií uchádzača, vložený do systému JOSEPHINE (príloha č. 2 Výzvy) vo formáte .pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača,
* zmluvu, podpísanú štatutárnym zástupcom alebo osobou oprávnenou konať za uchádzača nahratú vo formáte .pdf (príloha č. 3 Výzvy),
* množstevný (položkový) rozpočet jednotlivých položiek podľa prílohy č. 1 – Opis predmetu zákazky.

# Lehota na predkladanie ponúk

* 1. Ponuky musia byť **doručené do 20.06.2018 do 09:00:00 hodiny.**

Ponuka uchádzača predložená po uplynutí lehoty na predkladanie ponúk sa elektronicky neotvorí.

# Komunikácia

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácii so záujemcami/uchádzačmi postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
	3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	4. Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome.

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie výzvy na predloženie ponuky, prípadné doplnenie výzvy, vysvetľovanie predložených ponúk, vysvetľovanie predložených dokladov a atd. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak vo výzve túto skutočnosť zreteľne uvedie. Ak bude uchádzač alebo ponuka uchádzača z daného tendru vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma.
	3. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	4. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	5. Verejný obstarávateľ odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).
	6. Ak výzva nie je verejná, prístup k danému obstarávaniu si môžete zabezpečiť vložením kódu do systému JOSEPHINE, ktorý vám bude zaslaný zo systému e-mailom. Kód mate možnosť vložiť po registrácii a prihlásení na doméne <https://josephine.proebiz.com/>. Po vložení kódu sa pre Vás dané obstarávanie (zákazka) zverejní a budete tak mať dostupné všetky informácie poskytované verejným obstarávateľom k tomuto tendru. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).

# Vysvetlenie požiadaviek uvedených vo Výzve

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk, tak aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

# Kritériá na vyhodnotenie ponúk a pravidlá ich uplatnenia

* 1. Kritériom na vyhodnotenie ponúk je najnižšia celková cena za predmet zákazky v EUR s DPH, zaokrúhlená na dve desatinné miesta.

# Prijatie ponuky a uzavretie zmluvy

* 1. Verejný obstarávateľ prijme ponuku uchádzača **s najnižšou celkovou cenou v EUR s DPH za celý predmet zákazky**. Ostatní uchádzači budú v predmete zákazky neúspešní.
	2. Úspešný uchádzač bezodkladne, najneskôr však do 3 pracovných dní odo dňa doručenia Oznámenia o prijatí ponuky doručí **3 x podpísanú zmluvu na adresu verejného obstarávateľa -** Spojená škola,Štúrova 848, 962 12 Detva.

#  Záverečné ustanovenia

17.1 Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 8 písm. b) ZVO podať námietky.

# 18. Prílohy

* Príloha č. 1 Výzvy – Opis predmetu zákazky,
* Príloha č. 2 Výzvy – Návrh na plnenie kritérií,
* Príloha č. 3 Výzvy – Zmluva o poskytnutí služieb.

**Príloha č. 1 Výzvy – Opis predmetu zákazky**

**Opis predmetu zákazky**

V rámci opravy podvesného žeriavu PSV2 a žeriavovej dráhy 3,2t ev.č. Z-0020 je potrebné vykonať nasledovné práce:

* Demontáž el. kladkostroja, el. odpojenie a spustenie podvesného žeriava na podlahu
* Demontáž priečnikov z nosníka žeriava
* Statický výpočet a výkresová dokumentácia
* Demontáž a repasia pojazdových hnacích závesov 3ks, výmena hnacích kolies 6ks, výmena oz, pastorkov 3ks, vyčistenie, výmena ložísk, tesniacich krúžkov, kontrola oz. súkolia, výmena poškodených častí, doliate nového prevodového oleja, montáž, utesnenie prevodovej skrine 3ks, montáž nových el. brzdových motorov 3ks
* Demontáž a repasia pojazdových hnaných závesov, výmena hnaných kolies s hriadeľov 18ks, výmena ložísk 38ks
* Repasia hnacieho a hnaných závesov kladkostroja, výmena hnacích kolies 2ks, výmena hnaných kolies 4ks, výmena ložísk 8ks,výmena oz. pastorka 1ks, vyčistenie, výmena ložísk, tesniacich krúžkov, kontrola oz. súkolia, výmena poškodených častí, doliate nového prevodového oleja, montáž, utesnenie prevodovej skrine 1ks, montáž nového el. brzdového motora 1ks,
* Demontáž poškodeného, dodanie a montáž oc. nosného lano, montáž a zoradenie preťažovacieho zariadenia
* Demontáž poškodených 5ks, výroba a montáž nových 5ks nosníkov žeriavovej dráhy
* Dodanie a montáž novej el rozvodne skrine s FM pre riadenie pohonov pojazdu mosta a kladkostroja
* Demontáž poškodenej a montáž novej priečnej vozíkovej troleji Wampfler 17m Rektifikácia a geometrické zameranie ŽD
* Vyloženie, el. pripojenie a montáž žeriava na ŽD
* Demontáž opotrebovaných montáž nových bronzových trolejových kladiek, 4ks
* Úradná skúška v zmysle vyhl. MPSVR SR č. 508/2009 Z.z.

**Uchádzač na základe tohto popisu prác vypracuje cenovú ponuku – podrobný množstevný (položkový) rozpočet jednotlivých prác a potrebných materiálov s uvedením jednotkových a celkových cien bez DPH a s DPH, ktorý bude tvoriť neoddeliteľnú súčasť zmluvy. V cene musia byť zahrnuté všetky náklady spojené s plnením predmetu zákazky.**

**Príloha č. 2 Výzvy – Návrh na plnenie kritérií**

**Návrh na plnenie kritérií**

**Oprava podvesného žeriavu PSV2 a žeriavovej dráhy 3,2t ev.  č. Z-0020**

Obchodné meno uchádzača:

Sídlo alebo miesto podnikania uchádzača:

IČO:

Právna forma:

e-mail:

telefónne číslo:

celková cena za predmet zákazky v EUR bez DPH: .......................................................................

DPH v EUR: .......................................................................

**celková cena za predmet zákazky v EUR s DPH**

**(návrh na plnenie kritérií): ................................................................**

\* ***V prípade, ak uchádzač je zdaniteľnou osobou pre DPH, uvedie v stĺpci „*Celková cena za predmet zákazky v EUR s DPH*” sumu zo stĺpca „Celková cena za predmet zákazky v EUR bez DPH“ navýšenú o aktuálne platnú sadzbu DPH.***

***V prípade, ak uchádzač nie je zdaniteľnou osobou pre DPH, uvedie v stĺpci „*Celková cena za predmet zákazky v EUR s DPH*” rovnakú sumu ako uviedol v stĺpci „*Celková cena za predmet zákazky v EUR bez DPH*“.***

***V prípade, ak je uchádzač zahraničnou osobou, uvedie v stĺpci „*Celková cena za predmet zákazky v EUR s DPH*” sumu zo stĺpca „*Celková cena za predmet zákazky v EUR bez DPH*“ (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).***

**Uchádzač vyhlasuje, že \* JE / NIE JE platiteľom DPH (uchádzač zakrúžkuje relevantný údaj).**

*V ……………….…….., dňa ....................*  **……………………………….......................**

*[uviesť miesto a dátum podpisu] [vypísať meno, priezvisko a funkciu*

*oprávnenej osoby uchádzača]*

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk,*
* *návrh na plnenie kritérií uchádzača musí byť v zmysle bodu č. 11 Výzvy vložený do systému JOSEPHINE vo formáte .pdf“*
* *uchádzač zaokrúhli svoje návrhy v zmysle matematických pravidiel na 2 desatinné miesta.*

**Príloha č. 3 Výzvy – Zmluva o poskytnutí služieb**

***Z M L U V A O  POSKYTNUTIE SLUŽIEB***

 ***č.:***

***uzavretá podľa § 536 a nasledujúcich Obchodného zákonníka č.513/1991 Zb.***

**Zmluvné strany:**

**A. Objednávateľ:**

 **Banskobystrický samosprávny kraj, Nám. SNP 23, 974 00 Banská Bystrica**

 zastúpený: Ing. Jánom Lunterom - predsedom BBSK

 v správe:

 **Spojená škola , Štúrova 848, 962 12 Detva**

 zriadená uznesením Zastupiteľstva BBSK č. 513/2004 zo dňa 18.augusta 2004

 v zastúpení: **Ing. Jánom Melichom – riaditeľom SŠ**

 Bankové spojenie: **Štátna pokladnica Bratislava**

 Číslo účtu: **7000392616/8180**

 IBAN: **SK42 8180 0000 0070 0039 2616**

 IČO**: 37956205**  DIČ: **SK2021879266**

 Tel. kontakt: **045 / 54 55 773**

B. Zhotoviteľ:

 Zastúpený:

 Bankové spojenie:

Číslo účtu:

 IBAN:

 IČO:  IČ DPH:

 Zapísaný v OR OS

1. **Úvodné ustanovenie**

Táto zmluva sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „**zákon o verejnom obstarávaní**“). Objednávateľ na obstaranie predmetu tejto zmluvy použil postup verejného obstarávania – zákazka s nízkou hodnotou podľa § 117 Zákona o verejnom obstarávaní.

#  2. Predmet plnenia

Na základe tejto zmluvy sa zhotoviteľ zaväzuje pre objednávateľa vykonať dielo:

* 1. **Oprava podvesného žeriavu PSV2 a žeriavovej dráhy 3,2t ev. č. Z-0020, v zmysle cenovej ponuky, ktorá ako príloha č.1 tvorí neoddeliteľnú súčasť tejto zmluvy o dielo (ďalej len „dielo“).**

2.2 Súvisiace plnenia :

* Demontáž el. kladkostroja, el. odpojenie a spustenie podvesného žeriava na podlahu,
* Demontáž priečnikov z nosníka žeriava,
* Statický výpočet a výkresová dokumentácia,
* Demontáž a repasia pojazdových hnacích závesov 3ks, výmena hnacích kolies 6ks, výmena oz, pastorkov 3ks, vyčistenie, výmena ložísk, tesniacich krúžkov, kontrola oz. súkolia, výmena poškodených častí, doliate nového prevodového oleja, montáž, utesnenie prevodovej skrine 3ks, montáž nových el. brzdových motorov 3ks
* Demontáž a repasia pojazdových hnaných závesov, výmena hnaných kolies s hriadeľov 18ks, výmena ložísk 38ks,
* Repasia hnacieho a hnaných závesov kladkostroja, výmena hnacích kolies 2ks, výmena hnaných kolies 4ks, výmena ložísk 8ks,výmena oz. pastorka 1ks, vyčistenie, výmena ložísk, tesniacich krúžkov, kontrola oz. súkolia, výmena poškodených častí, doliate nového prevodového oleja, montáž, utesnenie prevodovej skrine 1ks,

montáž nového el. brzdového motora 1ks,

* Demontáž poškodeného, dodanie a montáž oc. nosného lano, montáž a zoradenie preťažovacieho zariadenia
* Demontáž poškodených 5ks, výroba a montáž nových 5ks nosníkov žeriavovej dráhy,
* Dodanie a montáž novej el rozvodne skrine s FM pre riadenie pohonov pojazdu mosta a kladkostroja
* Demontáž poškodenej a montáž novej priečnej vozíkovej troleji Wampfler 17m,
* Rektifikácia a geometrické zameranie ŽD,
* Vyloženie, el. pripojenie a montáž žeriava na ŽD,
* Demontáž opotrebovaných montáž nových bronzových trolejových kladiek,4ks
* Úradná skúška v zmysle vyhl. MPSVR SR č. 508/2009 Z.z.
	1. Zhotoviteľ sa zaväzuje vykonať dielo a ostatné súvisiace plnenia podľa tejto zmluvy na svoje náklady a nebezpečenstvo.

 **3. Čas plnenia**

Zhotoviteľ sa zaväzuje vykonať dielo v nasledovných termínoch:

**3.1 Termín ukončenia prác je do 60 dní od podpisu zmluvy.**

3.2 Zhotoviteľ nie je v omeškaní v plnení diela po dobu, po ktorú nemohol svoju povinnosť plniť v dôsledku okolností zavinených objednávateľom, pričom čas plnenia sa predlžuje o túto dobu.

3.3 V prípade, že zhotoviteľ poruší svoju povinnosť vykonať dielo a uviesť dielo do prevádzky v termínoch podľa článku 3 tejto zmluvy, je objednávateľ oprávnený požadovať od zhotoviteľa zmluvnú pokutu vo výške 5,-€ za každý aj začatý deň omeškania. Zmluvná pokuta je splatná v lehote do troch dní od doručenia **vyúčtovania zmluvnej pokuty** objednávateľa zhotoviteľovi.

3.4 Objednávateľ diela sa zaväzuje, že v deň zahájenia zhotovovania diela podľa tejto zmluvy odovzdá zápisnične zhotoviteľovi diela miesto kde bude môcť bez akýkoľvek obmedzení a závad zhotovovať dielo. V prípade ak sa so splnením tejto povinnosti objednávateľ omešká a túto lehotu sa predlžuje dojednaný čas na zhotovenie diela.

**4. Cena**

4.1 Cena za vykonanie diela v rozsahu čl.2 tejto zmluvy je stanovená dohodou zmluvných strán v zmysle zákona o cenách č.18/1996 Z. z. ako cena nemenná a nanajvýš prípustná na:

**Cena bez DPH:**

**DPH:**

**Cena spolu s DPH:**

***Slovom:***

V cene sú zahrnuté všetky náklady súvisiace s plnením predmetu zmluvy.

**5. Miesto plnenia predmetu**

5.1 Miestom plnenia predmetu zmluvy sú dielne praktického vyučovania, Štúrova 1278, Spojenej školy, Detva.

**6. Platobné podmienky**

6.1 Zmluvné strany sa dohodli, že platba za vykonané dielo bude uhrádzaná na účet zhotoviteľa po vykonaní diela. Na základe faktúry podľa vysúťaženej ceny.

6.2 V zmysle § 549 Obchodného zákonníka sa zmluvné strany dohodli, že pri nepredvídaných prácach naviac, ktoré netvorili predmet zmluvy o dielo, a ktoré boli následne účastníkmi zmluvy vzájomne dojednané sa upraví i cena za dielo vzájomnou dohodou podľa rozsahu vykonaných prác naviac a dojednané zvýšenie ceny za dielo. Dojednané práce naviac budú zapísané i v montážnom denníku.

6.3.2 Po uhradení celej ceny diela sa 100 % vlastníkom stáva objednávateľ.

6.3.3 V prípade omeškania objednávateľa s úhradou ceny diela, je zhotoviteľ oprávnený požadovať. V zmysle ustanovenia § 369 Obchodného zákonníka zákonný úrok z omeškania. V prípade omeškania objednávateľa s úhradou ceny sa účastníci v zmysle ustanovení § 577-§545 a Občianskeho zákonníka a ustanovení § 300§302 Obchodného zákonníka dohodli na zmluvnej pokute pre objednávateľa diela a to vo výške 0,05 z dĺžnej čiastky za každý deň omeškania až do zaplatenia.

 **7. Základné podmienky zhotovenia diela**

7.1 Objednávateľ sa zaväzuje, že zabezpečí pre zhotoviteľa povolenie vstupov do priestorov dotknutých montážnymi prácami a školenie zamestnancov dodávateľa z BOZP pred zahájením plnenia diela.

7.2 Objednávateľ je povinný sprístupniť zhotoviteľovi predmetné priestory na vopred dohodnutý termín tak, aby bolo možné vykonávať montáž zariadenia z pojazdného lešenia bez obmedzenia a prístupové cesty pre vjazd nákladných vozidiel.

7.3 Objednávateľ zabezpečí, aby sa pod montovaným ZZ nepohybovali jeho pracovníci, alebo dopravné prostriedky.

7.4 Objednávateľ umožní pripojenie k elektrickej energii potrebnej k realizácii diela, zabezpečí osvetlenie

 (existujúce).

7.5 Objednávateľ dodá bremená potrebné ku skúške.

7.6 Objednávateľ zodpovedá za to, že riadny priebeh montážnych prác zhotoviteľa nebude rušený neoprávnenými zásahmi tretích osôb a zabezpečí protipožiarne opatrenia.

7.7 Objednávateľ na jestvujúci prívod elektro k žeriavom doloží revíznu správu pred začatím montážnych prác zhotoviteľa.

7.8 Objednávateľ predloží protokol o určení vonkajších vplyvov prostredia min. 15 dní pred vykonaním úradných skúšok. V prípade, že tak neurobí bude zariadenie deklarované do prostredia s označením „základné“.

7.9 Zmluvné strany sa dohodli, že dielo bude riadne vykonané bez vád a nedorobkov a záväzok zhotoviteľa vykonať dielo bude splnený okamihom podpísania protokolu o odovzdaní a prevzatí diela. Objednávateľ sa zaväzuje prevziať riadne ukončené dielo, pričom dielo musí byť odovzdané v súlade so zmluvou o dielo a s jej prípadnými dodatkami.

7.10 Zhotoviteľ oznámi objednávateľovi pripravenosť zhotoveného diela k odovzdaniu a prevzatiu aspoň dva pracovné dni vopred. Objednávateľ bez zbytočného odkladu zvolá preberacie konanie.

7.11 Zhotoviteľ odovzdá dielo po predložení technickej dokumentácie žeriava, ŽD a po vykonaní úradných skúšok žeriava a ŽD podľa Vyhlášky č. 508/2009 Z.z, v znení plat. nesk. predpisov

7.12 Inšpekčné správy a Osvedčenia o vykonaní úradných skúšok, bude objednávateľovi dodaná v zákonnej lehote 30 dní od vykonania úradných skúšok inšpektorom TÜV SÜD Slovakia s.r.o.

7.13 V prípade ak objednávateľ neodôvodnene odmietne prevziať vykonané dielo alebo bezdôvodne zmarí preberacie konanie dojednáva sa pre neho zmluvná pokuta vo výške denne 100 € a to odo dňa kedy bolo dielo pripravené na odovzdanie do času prevzatia diela.

**8. Záručná doba**

8.1 Záruka je 12 mesiacov od dátumu podpísania protokolu o odovzdaní a prevzatí diela obidvoma zmluvnými stranami.

8.2 Objednávateľ sa zaväzuje, že vzniknuté vady na diele počas záručnej doby oznámi bez zbytočného odkladu písomnou formou.

8.3 Zhotoviteľ sa zaväzuje, že nastúpi na odstránenie vzniknutej vady podľa bodu 8.2 ihneď po písomnom oznámení vady objednávateľom najneskoršie do 12 hodín. O odstránení reklamačných vád sa spíše písomný protokol podpísaný oprávnenými zástupcami objednávateľa a zhotoviteľa.

* 1. Záruka sa vzťahuje na vymenené časti zariadenia (nosné lano, pojazdové klesá mosta a mačky žeriava, nosník žeriava ).
	2. Závady sa nevzťahujú na pôvodné nemenené časti zariadenia a vady spôsobené nesprávnym používaním žeriava, na mechanické, elektrické či iné poškodenia zapríčinené užívateľom žeriava.
	3. Plynutie záručnej doby na dotknutú časť diela sa preruší dňom uplatnenia práva objednávateľa na odstránenie vád (dňom doručenia reklamácie). Záručná doba sa predlžuje o dobu od nahlásenia vád až do ich odstránenia.
	4. Dielo má vady, ak vykonanie diela nezodpovedá výsledku určenému v tejto zmluve. Za vady sa pre účely odovzdania a prevzatia diela považujú aj chýbajúce alebo neúplné doklady, ktoré je zhotoviteľ povinný pripraviť a odovzdať objednávateľovi.
	5. Zhotoviteľ sa zaväzuje nastúpiť na odstránenie vady diela preukázateľne výrobného charakteru a bezplatne ich odstrániť na základe reklamácie / závady diela / bez zbytočného odkladu v lehote najneskôr do 12 hodín od písomného uplatnenia reklamácie. Ak je predmetom reklamácie havarijný stav, zhotoviteľ je povinný zabezpečiť bezodkladné odstránenie reklamovanej skrytej vady. Objednávateľ je oprávnený odstrániť a/alebo zabezpečiť odstránenie vád sám na náklady zhotoviteľa, v prípade, ak zhotoviteľ neodstráni reklamované vady v uvedených lehotách. Zhotoviteľ je povinný takéto náklady nahradiť. Takto vyčíslené náklady však musia byť primerané vade, resp. bežným nákladom súvisiacich z odstránením obdobnej vady. Týmto nie je dotknuté právo objednávateľa na odstúpenie od zmluvy.
	6. Nároky objednávateľa z riadne reklamovanej vady sa riadia ustanovením § 564 Obchodného zákonníka. Objednávateľ nemôže bez súhlasu zhotoviteľa dodatočne meniť uplatnený nárok na odstránenie vady.
	7. Zhotoviteľ je povinný odstrániť aj také vady, zodpovednosť za vznik ktorých popiera, odstránenie ktorých však neznesie odklad. V prípade, že zhotoviteľ preukáže, že vady neboli spôsobené porušením jeho povinností a/alebo sa na ne nevzťahuje záruka, je objednávateľ povinný uhradiť zhotoviteľovi náklady spojené s odstránením takejto vady.
	8. Po odstránení každej reklamovanej vady pripraví zhotoviteľ záznam, ktorý potvrdia zodpovední zástupcovia zmluvných strán.
	9. Ak zhotoviteľ neodstráni reklamované vady v lehote dohodnutej bodu 8.7 tejto zmluvy, zaplatí objednávateľovi zmluvnú pokutu vo výške 5,- € za každú reklamovanú vadu a za každý deň omeškania.
	10. V prípade odstúpenia od zmluvy pre podstatné porušenie zmluvných povinností, vzniká odstupujúcej strane nárok na uplatnenie zmluvnej pokuty vo výške 10 % z dohodnutej ceny diela, ktorý si môže uplatniť u druhej strany v lehote do 6 mesiacov odo dňa, kedy od zmluvy platne odstúpila.
	11. Zaplatením zmluvných pokút sa zhotoviteľ nezbavuje svojich záväzkov z tejto zmluvy.
	12. Ustanovením o zmluvnej pokute nie je dotknutý nárok na náhradu škody.

**9. Ostatné ustanovenia**

9.1 Zhotoviteľ vyhlasuje, že má oprávnenie vykonávať práce v rozsahu čl. 2 tejto zmluvy. Ak objednávateľ o to požiada, je zhotoviteľ povinný predložiť výpis z obchodného registra a oprávnenie pre výkon požadovanej činnosti – nie starší ako 3 mesiace. Zhotoviteľ predloží platné povolenie na prácu vo výškach pre svojich zamestnancov.

9.2 Objednávateľ je povinný zabezpečiť vypnutie el. zariadení a zabezpečiť pracovisko pokiaľ sa bude pracovať v blízkosti zariadení pod napätím, podľa ustanovení príslušných STN.

9.3 Objednávateľ zabezpečí pri zváračských a paličských prácach následný požiarny dozor.

9.4 Objednávateľ sa zaväzuje zabezpečiť skladové priestory pre náradie v závode objednávateľa.

9.5 Zhotoviteľ je povinný viesť odo dňa prevzatia montážneho pracoviska montážny denník /MD/. Do MD sa zapíšu všetky skutočnosti rozhodujúce pre plnenie zmluvy. Počas pracovnej doby musí byť denník na stavbe trvale prístupný. Povinnosť viesť denník sa končí odovzdaním a prevzatím diela.

9.6 V prípade dočasného prerušenia alebo zastavenia plnenia predmetu diela zo strany objednávateľa je objednávateľ povinný uhradiť zhotoviteľovi vzniknuté náklady a vzniknutú škodu.

1. **Povinnosti zhotoviteľa pri vykonávaní diela**
	1. Zhotoviteľ sa zaväzuje vykonať dielo a práce a činnosti súvisiace s vykonaním diela podľa tejto zmluvy na svoje náklady a nebezpečenstvo.
	2. Zhotoviteľ je povinný pri plnení svojich záväzkov postupovať s odbornou starostlivosťou. Zhotoviteľ sa výslovne zaväzuje dodržať pokyny objednávateľa, ktoré mu objednávateľ oznámi pri podpise tejto zmluvy alebo v priebehu vykonávania diela. V prípade nevhodnosti pokynov zo strany objednávateľa diela je zhotoviteľ povinný na nevhodnosť pokynov objednávateľa upozorniť. Ak objednávateľ diela na svojich pokynoch i napriek tomu bude trvať, nezodpovedá zhotoviteľ za škodu, ktorá realizáciou nevhodných pokynov vznikla a ani za omeškanie diela, ak omeškanie bolo zapríčinené plneným nevhodných pokynov objednávateľa diela.
	3. Zhotoviteľ vyhlasuje, že jeho zamestnanci absolvovali lekársku prehliadku a sú zdravotne spôsobilí na výkon diela v zmysle tejto zmluvy.
	4. Zhotoviteľ sa zaväzuje dodržiavať všeobecné právne predpisy, zásady BOZP a PO v zmysle zákonov č. 124/2006 Z.z. o bezpečnosti a ochrane zdravia pri práci, č. 314/2001 Z.z. o ochrane pred požiarmi, č. 125/2006 Z.z. o inšpekcii práce doplnením zákona č. 82/2005 Z.z. o nelegálnej práci a nelegálnom zamestnávaní, vyhlášok SÚBP č. 59/1982Zb., ktorou sa určujú základné požiadavky na zaistenie bezpečnosti práce a technických zariadení, MPSVaR č. 508/2009 Z.z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, MV SR č. 121/2002 Z.z. o protipožiarnej prevencii, nariadenia vlády č. 396/2006 Z.z. o minimálnych bezpečnostných a zdravotných požiadavkách na stavenisko všetko v aktuálnom platnom znení (ďalej len „BOZP a PO“), ako aj technologický postup práce.
	5. Zaškolenie zamestnancov zhotoviteľa s internými predpismi objednávateľa na zaistenie BOZP a PO zabezpečí objednávateľ na vlastné náklady. Zhotoviteľ nie je oprávnený začať vykonávať dielo pred týmto zaškolením zamestnancov. Zhotoviteľ je povinný zabezpečiť, že jeho zamestnanci sa pri vykonávaní diela budú pohybovať len v pracovných odevoch označených logom firmy zhotoviteľa a budú vybavení vlastným potrebným náradím a osobnými ochrannými pracovnými prostriedkami, a svojim chovaním a vystupovaním nebudú narúšať priaznivý imidž objednávateľa.

* 1. Zhotoviteľ berie na vedomie povinnosť všetkých osôb nosiť ochrannú prilbu, pracovný odev, pracovnú obuv a ostatné nutné osobné ochranné pracovné prostriedky potrebné k vykonávaniu diela.
	2. Objednávateľ poskytne zhotoviteľovi všetky interné informácie a pokyny na zaistenie BOZP a PO a zhotoviteľ sa zaväzuje s nimi zoznámiť najneskôr pred začatím vykonávania diela.
	3. Zhotoviteľ sa zaväzuje pri vykonávaní diela:
* dodržiavať bezpečnostné, hygienické a požiarne predpisy a predpisy pre OŽP;
* zabezpečiť si vlastný dozor nad bezpečnosťou práce a sústavnú kontrolu bezpečnosti práce pri činnosti na pracoviskách objednávateľa v zmysle zákonníka práce a súvisiacich predpisov;
* zoznámiť sa s rizikami na pracoviskách objednávateľa, upozorniť na ne preukázateľne svojich zamestnancov pracovníkov a určiť a zabezpečiť spôsob ochrany a prevencie proti úrazom a inému poškodeniu zdravia;
* upozorniť objednávateľa na všetky okolnosti, ktoré by mohli viesť pri jeho činnosti na pracoviskách objednávateľa k ohrozeniu života a zdravia zamestnancov pracovníkov objednávateľa alebo tretích osôb, či ohrozeniu prevádzky alebo ohrozeniu bezpečného stavu technických zariadení a objektov.
* Zhotoviteľ je povinný mať k dispozícii pre svojich zamestnancov lekárničku vybavenú potrebnými prostriedkami prvej pomoci.

* 1. V prípade pracovného úrazu zamestnanca zhotoviteľa úraz vyšetrí a spíše o ňom záznam zhotoviteľ v spolupráci so zodpovedným zástupcom objednávateľa.
	2. Zhotoviteľ zodpovedá za dodržiavanie poriadku a čistoty na mieste vykonávania diela, ako aj na výjazdoch z neho, priľahlých chodníkoch a prenechaných inžinierskych sieťach a je povinný denne odstraňovať odpady a nečistoty vzniknuté jeho prácami.
	3. Za nakladanie so všetkými druhmi odpadov, ktoré vzniknú pri vykonávaní diela podľa tejto zmluvy zodpovedá zhotoviteľ v súlade so zákonom NRSR č. 223/2001 Z. z. o odpadoch v platnom znení. Zhotoviteľ sa zaväzuje uskutočniť všetky činnosti s tým súvisiace na vlastné náklady a zodpovednosť. Zhotoviteľ nesie plnú zodpovednosť za plnenie zákonných povinností pôvodcu a držiteľa odpadov a zaväzuje sa odstraňovať a/alebo uskladňovať všetok odpad počas uskutočňovania diela podľa tejto zmluvy spôsobom zodpovedajúcim podmienkam platných právnych predpisov o likvidácii odpadov. Odstraňovanie a/alebo uskladňovanie odpadov je súčasťou predmetu diela a je zahrnuté v cene za dielo.
	4. *Z*hotoviteľ sa zaväzuje, že bude dbať o ochranu životného prostredia a pri vykonávaní diela v mieste plnenia, bude konať v súlade s STN EN ISO 14001.
	5. Zhotoviteľ je povinný neprekračovať hlučnosť a prašnosť svojich prác podľa platných STN a stavebného povolenia.
	6. Zhotoviteľ zaručuje, že má všetky povolenia a licencie, ktoré sú nevyhnutné na zhotovenie diela, a že tieto povolenia sú postačujúce na to, aby mohol dielo zahájiť a riadne dokončiť.
	7. Zhotoviteľ vykoná dielo kvalifikovanými zamestnancami. Zhotoviteľ zodpovedá za to, že bude mať pre svojich zamestnancov všetky potrebné úradné povolenia a platné kvalifikačné potvrdenia pre vykonávanie diela. **Každý zamestnanec zhotoviteľa je povinný preukázať objednávateľovi svoju odbornú spôsobilosť potrebnú na vykonávanie diela príslušným dokladom najneskôr pri vykonaní zaškolenia objednávateľom v zmysle bodu 10.5 tohto článku.**
	8. Zhotoviteľ vyhlasuje, že sa dôkladne oboznámil so všetkými skutočnosťami ktoré majú a/alebo môžu mať vplyv na vykonanie diela podľa tejto zmluvy. Zhotoviteľ vyhlasuje že získal všetky nevyhnutné informácie s ohľadom na splnenie jeho povinností pokiaľ ide o riziká, a všetky ďalšie okolnosti, ktoré môžu mať vplyv na jeho činnosť pri vykonávaní diela.
	9. Zhotoviteľ plne zodpovedá za vhodnosť a bezpečnosť všetkých prác a metód, použitých pri vykonávaní diela.
	10. Zhotoviteľ vykoná v rámci vykonania diela tiež všetky potrebné vedľajšie, pomocné a dodatočné činnosti, ktoré síce nie sú v podkladoch zmluvy výslovne uvedené, ktoré sú však nevyhnutné pre úplné vecné a odborné vykonanie diela.
	11. Zhotoviteľ je povinný upozorniť objednávateľa na nevhodné pokyny, ktoré vydáva, resp. na určité veci, ktoré prekážajú v riadnom výkone diela. Termín odovzdania diela sa predlžuje o čas, pre ktorý zhotoviteľ preukázateľne nemohol pokračovať v zhotovovaní diela z dôvodov zavinených objednávateľom. Na miesto vykonávania diela – dielne PV Spojenej školy, Štúrova 1278 Detva, objednávateľa môžu vstupovať výhradne zamestnanci zhotoviteľa, prípadne iné osoby s vedomím zástupcu objednávateľa a v sprievode objednávateľom určenej osoby. Objednávateľ nezodpovedá za škody vzniknuté porušením tohto ustanovenia.
	12. Zhotoviteľ rešpektuje, že na mieste vykonávania diela pôsobia viacerí zhotoviteľa, prípadne zamestnanci objednávateľa a zaväzuje sa neobmedzovať ich v ich činnosti.
	13. Objednávateľ si vyhradzuje právo kontrolovať dodržiavanie predpisov na zaistenie BOZP a PO, a v prípade ich porušenia, v závislosti od intenzity, žiadať okamžité prijatie nápravných opatrení alebo nariadiť zastavenie prác. Uvedené nemá žiadny vplyv na predĺženie lehoty pre splnenie záväzkov zhotoviteľa.
	14. Zhotoviteľ zodpovedá za škodu na majetku objednávateľa, ktorá vznikne činnosťou zhotoviteľa pri vykonávaní diela. Zhotoviteľ je povinný škodu neodkladne odstrániť uvedením do pôvodného stavu. Ak uvedenie do pôvodného stavu nie je možné alebo účelné, je povinný nahradiť škodu v peniazoch. Ak zhotoviteľ neodstráni škodu v lehote do 15 dní odo dňa jej vzniku, je objednávateľ oprávnený odstrániť ju sám na náklady zhotoviteľa, tieto náklady však musia byť primerané škode za ktorú zhotoviteľ zodpovedá. Činnosťou zhotoviteľa sa pre účely právnej istoty rozumie aj činnosť jeho zamestnancov a osôb poverených vykonávaním diela, a to aj v prípade prekročenia ich oprávnení (exces).
	15. Zhotoviteľ zodpovedá objednávateľovi za všetky škody, ktoré vzniknú objednávateľovi v dôsledku nesprávnosti a nepravdivosti hore uvedených vyhlásení prípadne nedodržaním a/alebo porušením hore uvedených záväzkov.

**11. Opatrenia zhotoviteľa a zmluvné pokuty**

* 1. V prípade, ak zhotoviteľ neplní ustanovenia dojednané v zmluve, objednávateľ je oprávnený zasiahnuť, a to na náklady zhotoviteľa, tieto náklady však musia byť primerané povahe závady a musia byť preukázateľne zdokladované a poskytnuté zhotoviteľovi diela. Rozumie sa tým najmä, že zrealizuje niektoré vedľajšie a pomocné práce, upratovania, bezpečnostné opatrenia a pod., a to najmä v nasledovných prípadoch:
* Nedochádza k dennému upratovaniu staveniska, či odstraňovaniu odpadov vzniknutých činnosťou zhotoviteľa, a to ani do jedného dňa po výzve objednávateľa uvedenej v stavebnom denníku;
* Napriek písomnému upozorneniu objednávateľa v stavebnom denníku nie sú zhotoviteľom dodržiavané predpisy BOZP, PO a OŽP.

11.2 Takýmto zásahom do diela zhotoviteľa, vykonaným prípadne aj treťou osobou na základe pokynu objednávateľa, nie je dotknutá povinnosť zhotoviteľa dokončiť dielo včas, v predpísanej kvalite a so všetkými náležitosťami a postihmi v prípade nesplnenia týchto povinností v súlade so zmluvou o dielo. Zároveň sa zhotoviteľ nemôže zbaviť svojej záruky za kvalitu a funkčnosť diela v záručnej dobe. Náklady, ktoré objednávateľovi vznikli objednávateľ vyúčtuje zhotoviteľovi samostatným daňovým dokladom.

11.3 V prípade, ak zhotoviteľ, resp. zamestnanci zhotoviteľa porušia akékoľvek povinnosti zhotoviteľa pri vykonávaní diela, objednávateľ ho na takéto porušenie upozorní a zaznamená to v stavebnom denníku.

11.4 V prípade, ak zhotoviteľ, resp. zamestnanci zhotoviteľa budú pri vykonaní kontroly na požitie alkoholických nápojov na tieto nápoje pozitívne, objednávateľ má právo uplatniť si u zhotoviteľa zmluvnú pokutu vo výške 50€/osoba a zároveň objednávateľ takémuto zamestnancovi neumožní vstup do priestorov dielni PV Spojenej školy, Štúrova 1278, Detva. Uvedené sa nemôže definovať ako dôvod pre omeškanie zhotoviteľa s vykonaním diela.

11.5 V prípade, ak zhotoviteľ, resp. zamestnanci zhotoviteľa opakovane porušia povinnosti zhotoviteľa pri vykonávaní diela, objednávateľ to zaznamená v stavebnom denníku a má právo uplatniť si u zhotoviteľa zmluvnú pokutu vo výške 50€/osoba a každé jednotlivé takéto porušenie, a zároveň objednávateľ zamestnancovi zhotoviteľa neumožní vstup do priestorov dielni PV Spojenej školy, Štúrova 1278, Detva. Uvedené sa nemôže definovať ako dôvod pre omeškanie zhotoviteľa s vykonaním diela.

**12. Záverečné ustanovenia**

12.1 Zmluva je uzavretá okamihom, kedy je posledný súhlas s obsahom zmluvy doručený druhej strane. Zmluva vzniká prejavením súhlasu s celým jej obsahom. Súhlas musí byť písomný, riadne potvrdený oprávneným zástupcom zmluvnej strany, ktorá ho prejavila.

12.2 Meniť a doplňovať túto zmluvu je možné len formou písomných dodatkov, ktoré budú platné ak budú potvrdené a podpísané oprávnenými zástupcami oboch zmluvných strán.

12.3 Táto zmluva je vypracovaná v troch vyhotoveniach, z ktorých dve si ponechá objednávateľ a jedno zhotoviteľ.

12.4 Zmluva nadobúda platnosť dňom jej podpisu poslednou zo Zmluvných strán a účinnosť deň nasledujúci po dni jej zverejnenia.

12.5 Neoddeliteľnou súčasťou zmluvy je cenová ponuka úspešného uchádzača.

 V .........................., dňa: V Detve, dňa:

 Za zhotoviteľa: ....................................... Za objednávateľa: ................................

 Ing. Ján Melich,

 konateľ spoločnosti riaditeľ Spojenej školy

Prílohy:

Príloha č. 1 – Cenová ponuka